

***Број: 02 - \_\_\_\_\_\_\_\_\_\_***

***\_\_\_\_\_\_\_\_ 2023 година П Р Е Д Л О Г***

***С к о п ј е***

***ЗАПИСНИК***

***од Сто четириесет и втората седница на Управниот одбор на***

***Фондот за здравствено осигурување на Република Северна Македонија,***

*Одржана на 24 април 2023 година со почеток од 14.30 часот,*

*во просториите на Фондот*

***Присутни членови на Управниот одбор:***

* *ас. д-р Хајбер Таравари, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член.*

***Отсутни членови на Управниот одбор:***

* *проф. д-р Јадранка Дабовиќ Анастасовска, претставник на осигурениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *Фатон Ахмети Mr.sc., MBA, директор на ФЗОРСМ;*
* *Стеван Ангелески, раководител на одделението за сметководствени работи (учествуваше во работата по точката 1 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Претседателот Хајбер Таравари ја отвори и водеше седницата. На почетокот утврди дека се присутни пет членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Разгледување на Извештајот за финансиското работење на Фондот за здравствено осигурување на Република Северна Македонија по завршна сметка за 2022 година со предлог за донесување на Одлука за утврдување на завршната сметка на Фондот за здравствено осигурување на Република Северна Македонија за 2022 година;

# Предлог за изменување на Планот за јавни набавки за 2023 година на Фондот за здравствено осигурување на Република Северна Македонија;

# Разно.

*Потоа праша дали има и други предлози за разгледување на денешната седница, односно за дополнување на дневниот ред. Бидејќи такви предлози не беа дадени,* *за седницата едногласно се усвои следниот*

***Д Н Е В Е Н Р Е Д***

# Разгледување на Извештајот за финансиското работење на Фондот за здравствено осигурување на Република Северна Македонија по завршна сметка за 2022 година со предлог за донесување на Одлука за утврдување на завршната сметка на Фондот за здравствено осигурување на Република Северна Македонија за 2022 година;

# Предлог за изменување на Планот за јавни набавки за 2023 година на Фондот за здравствено осигурување на Република Северна Македонија;

# Разно.

*Потоа се пристапи кон разгледување на точките на дневниот ред.*

# **ТОЧКА 1** - Разгледување на Извештајот за финансиското работење на Фондот за здравствено осигурување на Република Северна Македонија по завршната сметка за 2022 година со предлог за донесување на Одлука за утврдување на завршна сметка на Фондот за здравствено осигурување на Република Северна Македонија за 2022 година

*Извештајот за финансиското работење на Фондот го образложи Стеван Ангелевски, раководител на одделението за сметководство. На почетокот истакна дека во минатата година, како приходите така и расходите на Фондот биле зголемени во споредба со претходната година, реализацијата на приходите била 108,42% од планираното а на расходите 98,56%. Потоа наведе дека, согласно со барањето на Управниот одбор при утврдувањето на завршната сметка за 2021 година, во табелата 4 е даден подетален приказ на расходите. Понатаму даде и подетален осврт на некои од ставките од табеларниот дел на извештајот, правејќи споредби со податоците од претходната година.*

*По почетното излагање, се отвори дискусија, во која членовите на Управниот одбор поставуваа прашања за одделни делови на извештајот а Стеван Ангелевски даваше одговори и дополнителни објаснувања.*

*Откако диксусијата беше исцрпена, Управниот одбор едногласно донесе*

***Одлука***

***за утврдување на завршна сметка на Фондот за здравствено осигурување на Република Северна Македонија за 2022 година***

***ТОЧКА 2*** *- Предлог за изменување на Планот за јавни набавки за 2023 година на Фондот за здравствено осигурување на Република Северна Македонија*

*Во рамките на втората точка на дневниот ред, по објаснувањето што го даде директорот Ахмети, Управниот одбор согласно со предлогот содржан во работните материјали, едногласно ја донесе предложената*

***Одлука***

***за изменување и дополнување на Планот за јавни набавки за 2023 година на Фондот за здравствено осигурување на Република Северна Македонија***

*Со Одлуката, Планот за јавни набавки се дополни со две нови постапки за јавни набавки (за набавка на серверски лиценци за нов податочен центар и за набавка на услуги за инсталација, дијагностика и техничка поддршка за мрежна инфраструктура), а на една постапка и беше променет видот, називот и вредноста (постапката за набавка на Лиценци за систем за серверско потпишување на документи и лиценци за веб базирани компоненти за дигитално потпишување и верификација на потпис на XML документи со вредност од 1.800.000 денари се пренесе од делот за набавка на стоки во делот за набавка на услуги под назив Услуги за користење на лиценци за систем за серверско потпишување на документи и лиценци за веб базирани компоненти за дигитално потпишување на XML и PDF документи и вредност од 5.480.000 денари).*

*По донесувањето на одлуката од точката 2, бидејќи не беа дадени предлози за дискутирање под точката 3 – Разно, дневниот ред беше исцрпен и Управниот одбор во 15.15 часот заврши со работата на Сто четириесет и втората седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***D-r Bekim Pocesta***